Predstavom do boljih uslova rada
Djelo jednog američkog dramskog pisca pomaže da se kompanije poput Epla podstaknu da poboljšaju uslove rada u Kini
Pisac i glumac Majk Dejzi kaže da voli sve proizvode kompanije Epl, čiji je jedan od osnivača pokojni Stiv Džobs. Dejzi u Njujorku izvodi dvosatni monolog o tome kako Epl pravi svoje proizvode. Kaže da je čuo izvještaje o teškim uslovima rada i samoubistvima u Fokskonu, najvećem isporučiocu ajpeda i ajfona. Otputovao je u Kinu, tvrdeći da je biznismen kako bi obišao fabrike te kompanije, čije sjedište je na Tajvanu. Takođe je intervjuisao radnike o uslovima rada. Fabrike ove kompanije na jugu Kine proizvode milione elektronskih aparata za Epl i druge međunarodne brendove. Fabrički objekti su ogromni; u jednom radi više od 400 hiljada radnika. Predstavnici Epla nisu odgovorili na zahtjev Glasa Amerike da prokomentarišu ovaj slučaj. Fokskon je međutim u saopštenju naveo da je odlučan da osigura najbolje zdravstvene i bezbjednosne standarde. Ove godine je takođe povisio zarade. Baizu Čen, profesor biznisa na Univerzitetu Južne Kalifornije, kaže da se u Kini smatra da su primanja u Fokskonu dobra. Čen međutim ističe da mnogi poslodavci ne poštuju kineske zakone o radu. Majk Dejzi kaže da je kompanija Epl perfekcionista kada je riječ o njenim proizvodima, ali da ignoriše proces proizvodnje kako bi povećala profit. Predstava “Agonija i zanos Stiva Džobsa” odnjela je izuzetne kritike i pomogla da se podstaknu protesti. ”, kaže jedna učesnica protesta. Nakon serije članaka u Njujork Tajmsu, kompanija se pridružila Asocijaciji za poštene uslove rada, koja utvrđuje standarde na radnom mjestu i nadzire uslove u fabrikama. Dejzi smatra da je Epl dovoljno uticajan da uspostavi standarde u Kini. Dejzi nudi svoju dramu za besplatno izvođenje. Kaže da je primio zahtjeve grupa iz 11 zemalja, ali ne i Kine.